钦定古今图书集成/明伦汇编/闺媛典/第061卷 > 饶于鼎妻李氏
## 钦定古今图书集成/明伦汇编/闺媛典/第061卷 > 饶于鼎妻李氏

按《建昌府志》：“李氏，饶于鼎妻，广昌人。年十六归饶。生
一女而夫殁，亲治丧具，营虚圹以待。姑慰之曰：‘白头
黄口，惟若是赖。若死而吾与女皆死九原，实更伤心。
乃强理家事，躬纺绩养姑六年。姑殁，哀毁骨立。越岁
馀，女复殇，李持刀泣，遂入室自刎。事闻，诏旌之’。”